Onsdag aften blev Beredskabcenter Aalborg sendt til adressen Vesterbro 117 i Aalborg. Der var opstået en brand. Politiets efterforskning på stedet, førte til at en 24-årig kvinde blev anholdt kort efter. Det oplyser vagtchefen hos Nordjyllands Politi til TV2/NORD. Kvinden vil torsdag formiddag blive afhørt. 15 personer måtte 23. december evakueres fra samme ejendom. Brand i en massageklinik gav kraftig røgudvikling. Det var i kælderen i ejendommen på Vesterbro at branden opstod. Lejligheden huser en massageklinik men der er ingen oplysninger om hvor vidt der var kunder i butikken da branden brød ud. Ilden nåede ikke at sprede sig til andre etager men beredskabet valgte alligevel at evakuere ejendommens øvrige personer på grund af kraftig røg.

Opsummering:
En 24-årig kvinde er anholdt efter en brand på Vesterbro 117 i Aalborg.
Det er anden gang, at ejendommen er udsat for en brand. 23. december brændte det i i massageklinikken i kælderen.